CELEX: C2004/190/23
Language: el
Date: 2004-07-24 00:00:00
Title: Υπόθεση C-249/04: Αίτηση για την έκδοση προδικαστικής αποφάσεως που υπέβαλε το Cour du travail de Liège με απόφαση της 9ης Ιουνίου 2004, στην υπόθεση José Allard κατά Ιnstitut national d'assurances sociales pour travailleurs independants [εθνικό ίδρυμα κοινωνικών ασφαλίσεων ελεύθερων επαγγελματιών], με συντομογραφία INASTI

24.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/14
            
         Αίτηση για την έκδοση προδικαστικής αποφάσεως που υπέβαλε το Cour du travail de Liège με απόφαση της 9ης Ιουνίου 2004, στην υπόθεση José Allard κατά Ιnstitut national d'assurances sociales pour travailleurs independants [εθνικό ίδρυμα κοινωνικών ασφαλίσεων ελεύθερων επαγγελματιών], με συντομογραφία INASTI
   (Υπόθεση C-249/04)
   (2004/C 190/23)
   Με απόφαση της 9ης Ιουνίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 11 Ιουνίου 2004, το Cour du travail de Liège στο πλαίσιο της διαφοράς μεταξύ José Allard και Ιnstitut national d'assurances sociales pour travailleurs independants, με συντομογραφία INASTI, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Εμποδίζει το άρθρο 13 επ. του κανονισμού (ΕΟΚ) αριθ. 1408/71 του Συμβουλίου, της 14ης Ioυvίoυ 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (1), τον καθορισμό μιας εισφοράς —όπως της ισοσταθμιστικής εισφοράς που οφείλεται δυνάμει του β.δ. 289 της 31ης Μαρτίου 1984, περί ορισμένων προσωρινών μέτρων για την ισοστάθμιση των εισοδημάτων των ελεύθερων επαγγελματιών προς τον σκοπό περιορισμού των δημοσίων βαρών και τη χρηματοοικονομική ισορροπία του κοινωνικού συστήματος των ελεύθερων επαγγελματιών— μέσω συνυπολογισμού των εισοδημάτων από εργασία στα εισοδήματα που πραγματοποιεί ο ελεύθερος επαγγελματίας χάρη στην άσκηση επαγγελματικής δραστηριότητας στο έδαφος κράτους μέλους διαφορετικού από αυτό της φορολογήσεως, ενώ, κατόπιν της καταβολής αυτής της εισφοράς, ο ελεύθερος επαγγελματίας δεν μπορεί να αξιώσει το ευεργέτημα οποιασδήποτε κοινωνικής παροχής που βαρύνει αυτό το κράτος;
            
         
               2.
            
            
               Απαγορεύεται από τη Σύμβαση της Ρώμης της 25ης Μαρτίου 1957, περί ιδρύσεως της Ευρωπαϊκής Κοινότητας, ιδίως δε από τα άρθρα 39 και 43 αυτής (πρώην άρθρα 48 και 52), εισφορά υπολογιζόμενη επ' αυτής της βάσεως να επιβάλλεται σε ελεύθερους επαγγελματίες που ασκούν το δικαίωμά τους της ελεύθερης κυκλοφορίας;
            
         
      (1)  Όπως τροποποιήθηκε και ενημερώθηκε με τον κανονισμό (ΕΟΚ) αριθ. 2001/83 του Συμβουλίου, της 2ας Ιουνίου 1983 (ΕΕ L 230, σ. 6· ΕΕ 05/03, σ. 53· παράρτημα 1).